FÉLSIKER: Miután több mint 35 000-ren felszólaltunk, lecseréli a Coca-Cola a homoszexuális párokat bemutató plakátokat. Helyettük szivárványos palackokat ábrázoló, #LOVEISLOVE feliratos hirdetések jönnek...

A szivárványos homoszexuális-LMBT érzékenyítés folytatódik, így mi sem hagyhatjuk abba a bojkottot.





----------------------------------------





A petíció elindítása után néhány órával a BKV közleményt adott ki, melyben kifejti, hogy a BKV-s reklámfelületek hasznosításáért külső partnerek felelnek. „A felületek hasznosítása ugyanis nem tartozik közvetlenül a BKV Zrt. profiljába”, írják.

Úgy gondoljuk, hogy mivel a kampány a BKV felületein fut, felelősséggel tartoznak annak tartalmáért. Ezért arra kérjük őket és szerződő partnereiket, hogy tegyenek meg mindent a plakátok mielőbbi eltávolításáért.

A város utcáin továbbra is folyik a homoszexuális reklám, gyermekek által látható helyeken. Budapest főpolgármesterét tisztelettel kérjük, hogy álljon ki a budapesti gyermekek és családok mellett, és lépjen fel a plakátok eltávolításáért.

----------------------------------------

A héten Budapesten is megjelentek a Coca-Cola homoszexualitást népszerűsítő plakátjai.

Csepelen

A Széll Kálmán téren





A felirat

Az ilyen hirdetések Nyugat-Európában már mindennaposak. Hazánkban még megállíthatjuk a folyamatot. Erre most van esély, amikor a szemünk láttára lép szintet. Eddig Magyarországon nem reklámoztak a nagyvállalatok nyílt homoszexuális tartalommal és üzenettel. Ne legyenek illúzióink, ez egy próba. Ha ezt elfogadja a magyar társadalom, újabb és újabb lépések fognak következni. Plakátok, reklámok, filmek, szivárványos termékek stb. És miután tovább csúszunk a lejtőn, egyre nehezebb lesz megállni.

Mi a magunk részéről először is bojkottálni kezdjük a Coca-Colát. Petíciónkban pedig segítséget kérünk a plakátok mielőbbi eltávolításában, illetve a gyermekeket, a családokat és az egész társadalomat megcélzó homoszexuális lobbi megfékezésében.

Kérjük, írja alá, és terjessze minél nagyobb körben a petíciót!

Köszönjük!

Fényképek: Pesti Srácok